《秋日閒居十首 其十》
宋代·张侃

小园虽偪仄，堂成春告残。群山当目前，翠色烟中繁。

隔堤多垂当，纷纷风前翻。畦夫为予言，宜插秋牡丹。

既无倾城艳，亦可酒筵看。根株虽脆弱，千叶攒中单。

夕阳媚晴水，红湿回轻澜。休从殷七七，染法成欺暪。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。